**Informácia o finančnej výpomoci do základného fondu**

**starobného poistenia a aktuálnom stave platobnej schopnosti Sociálnej poisťovne**

Uznesením Dozornej rady Sociálnej poisťovne č. 07/01/15 bod b), na zasadnutí konanom dňa 24. februára 2015 v Sociálnej poisťovni, ústredie, bola uložená povinnosť predkladať členom Dozornej rady Sociálnej poisťovne „*Informáciu o finančnej výpomoci do základného fondu starobného poistenia a aktuálnom stave platobnej schopnosti Sociálnej poisťovne“.*

Návrh rozpočtu Sociálnej poisťovne na rok 2015 schválila Národná rada Slovenskej republiky uznesením č. 1450 z 4. decembra 2014.

Z hľadiska celkového hospodárenia Sociálnej poisťovne sa v roku 2015v jednotlivých fondoch predpokladajú výsledky:

* základný fond nemocenského poistenia 127 196 tis. Eur
* **základný fond starobného poistenia -1 262 516 tis. Eur**
* základný fond invalidného poistenia 396 407 tis. Eur
* základný fond úrazového poistenia 105 562 tis. Eur
* základný fond garančného poistenia 34 870 tis. Eur
* základný fond poistenia v nezamestnanosti 191 477 tis. Eur
* rezervný fond solidarity 907 961 tis. Eur
* správny fond 44 391 tis. Eur

bilančný rozdiel celkom 545 348 tis. Eur.

**Dňa 10. júna** **2015** mala Sociálna poisťovňa na účtoch základných fondov ústredia v Štátnej pokladnici (bez účtu základného fondu príspevkov na starobné dôchodkové sporenie) **zostatok** **finančných prostriedkov** v sume **393 091 tis. Eur,** z toho **na účte dôchodkového poistenia 162 665 tis. Eur.**

Deficit základného fondu starobného poistenia, tak ako je uvedené v prílohe tohto materiálu bol od 1. januára 2015 do 10. júna 2015 vykrývaný:

* v zmysle § 167 zákona č. 461/2003 Z. z. o sociálnom poistení v znení neskorších predpisov z rezervného fondu solidarity v sume 330 000 tis. Eur,
* v zmysle § 293da zákona č. 338/2013 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov zo základného fondu invalidného poistenia v sume 110 000 tis. Eur a zo základného fondu poistenia v nezamestnanosti v sume 50 000 tis. Eur.

Aktuálny stav finančných prostriedkov na bankových účtoch základných fondov dňa 10. júna 2015:

* základný fond nemocenského poistenia 104 659 tis. Eur,
* základný fond úrazového poistenia 55 496 tis. Eur,
* základný fond garančného poistenia 16 015 tis. Eur,
* základný fond poistenia v nezamestnanosti 54 256 tis. Eur.

Na bankovom účte rezervného fondu solidarity, ktorého finančné prostriedky sa používajú na výplatu dôchodkových dávok, bol dňa 10. júna 2015 stav 53 269 tis. Eur.

Od 1. januára 2015 do 10. júna 2015 postúpila Sociálna poisťovňa do dôchodkových správcovských spoločností príspevky na starobné dôchodkové sporenie v sume 213 857 tis. Eur, v tom zo základného fondu garančného poistenia 3 978 tis. Eur. Zo správneho fondu bolo za uvedené obdobie zaplatené penále v sume 8 tis. Eur.

Ministerstvo financií SR v roku 2015 poukázalo finančné prostriedky v sume 452 982 tis. Eur.